钦定古今图书集成/方舆汇编/边裔典/第049卷 > 北周
## 钦定古今图书集成/方舆汇编/边裔典/第049卷 > 北周

### 武帝保定元年宕昌白兰羌遣使入献

按《周书武帝本纪》，“保定元年二月，宕昌遣使献方物。
四月，白兰遣使献犀甲铁铠。”按《白兰羌传》，白兰羌
者，羌之别种也。其地东北接吐谷浑，西北至利模徒，
南界郍鄂。风俗物产与宕昌略同。保定元年，遣使献
犀甲铁铠。

保定三年春三月，宕昌遣使献《生猛兽二》，诏放之南
山。

按：《周书武帝本纪》云云。

保定四年。弥定入寇。李贤击破之。以其地为宕州
按《周书武帝本纪》。不载　按《宕昌本传》。“四年弥定寇
洮州。总管李贤击走之。是岁弥定又引吐谷浑寇石
门戍。贤复破之。高祖怒。诏大将军田弘讨灭之。以其
地为宕州。”